રેડિયોસિટી વડોદરાના સ્ટેશન હેડ અતિક ખાને વિદ્યાર્થીઓને રેડિયોમાં કારકિર્દી કેવી તકો છે તે અંગે માહિતગાર કર્યા હતા. તેમણે વિદ્યાર્થીઓને કહ્યું હતું કે, એફ.એમ રેડિયો શહેરના લોકો માટે મનોરંજનના માધ્યમ ઉપરાંત તેમના અભિપ્રાય વ્યક્ત કરવાનું સશક્ત માધ્યમ છે. રેડિયો લોકોની સમસ્યાને જે તે સત્તામંડળ સુધી પહોંચાડી તેના ઉકેલ માટે કાર્યરત છે. રેડિયો એક સરળ માધ્યમ છે અને ગામના છેવાડાના વ્યક્તિ સુધી પહોંચે છે. રેડિયો માત્ર આરજે પૂરતું સીમિત નથી તમે કેટલા બીજા પ્રકારના રોજગાર પણ મળી શકે છે. રેડિયો શહેરને બહુ સરસ જીવંત રાખે છે રેડિયો સિલોન, આકાશવાણીનો ઉદ્ભવ, અમીન સાયાનીની ગીતમાલાની સફર, ખાનગી એફ.એમ રેડિયોનો પ્રવેશ અને વિકાસ અને કમ્યુનિટી રેડિયો જેવા વિવિધ મુદ્દા પર ચર્ચા થઈ હતી.